Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nyilvánosságáról szóló 1992. évi LXIII. törvény (Avtv.) 26. §
Paragraph Index: 1086

(4) bekezdése alapján, ha az adatvédelmi biztos az eljárása során az adat minősítését indokolatlannak tartja, a minősítőt a minősítés megváltoztatására vagy megszüntetésére szólítja fel. Ha a minősítő a felszólítással nem ért egyet, harminc napon belül a Fővárosi Bírósághoz fordulhat. 1999/79/II. szám IV. A vizsgálat megállapításai A titokvédelmi törvény idézett rendelkezései alapján a Miniszterelnöki Hivatal politikai államtitkára minősítésre jogosult személy. A Népszava 1998. március 11-i számában közölt „Keretmegállapodás a Magyar Köztársaság Kormánya és a Szlovák Köztársaság Kormánya között a Nemzetközi Bíróság 1997. szeptember 25-én a Gabcikovo—Nagymarosi Vízlépcsőrendszer ügyében hozott ítéletének megvalósítási elveiről” című dokumentum, mely szöveghű változata a Miniszterelnöki Hivatal Ügykezelési Irodájának irattárában három példányban őrzött iratnak, egy olyan szerződéstervezet, melyet a felek jóváhagyásra a két Kormány elé terjesztettek. A Miniszterelnöki Hivatal irattárában őrzött és a Népszavában közzétett, „1. számú melléklet az 1998. február 27-én, Bratislavában folytatott tárgyalás Jegyzőkönyvéhez. Keretmegállapodás a Magyar Köztársaság Kormánya és a Szlovák Köztársaság Kormánya között a Nemzetközi Bíróság 1997. szeptember 25-én a Gabcikovo—Nagymarosi Vízlépcsőrendszer ügyében hozott ítéletének megvalósítási elveiről” címet viselő dokumentum nem tekinthető minősített iratnak, mert a minősítő a minősítési eljárás során nem tartotta be a titokvédelmi törvény, valamint az ennek felhatalmazása alapján kiadott kormányrendelet előírásait. A dokumentum első oldaláról hiányzik a minősítés valamennyi alaki kelléke: a „Szigorúan titkos!” minősítési jelölés, az érvényességi idő meghatározása, a minősítő neve és beosztása, az adat nyilvántartására és azonosítására szolgáló jelzés (iktatószám). Figyelmen kívül hagyták továbbá azt a jogi előírást is, hogy több lapból álló papír alapú adathordozó esetén a minősítési jelölést minden egyes lapon, annak felső részén, alsó részén középen fel kell tüntetni. A minősítési eljárás során nem tartották be a Miniszterelnöki Hivatal Titokvédelmi Szabályzatának 14. pontjában előírt határidőket. Mindezek alapján, mivel elmulasztották a dokumentum jogszerű minősítését, a keretmegállapodásról szóló irat, a közzétételkor nem minősült államtitoknak. Ezért az adatvédelmi biztosi vizsgálat nem terjedhetett ki annak esetleges megállapítására, hogy a Népszava által közölt irat minősítése, ha megtörtént volna érvényesen, a Ttv. alapján jogszerű lett volna-e. Az eljárás, az adatvédelmi biztos hatáskörének hiánya miatt, annak vizsgálatára sem terjedhetett ki, hogy a március 2-i dátumot viselő „Minősítési lap”-ot miért csupán március 9-én kapta meg az Ügykezelési Iroda. Magyarországon az 1989-ben módosított Alkotmány 61. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes